### Beslutninger

Forslaget blev på byrådsmødet den 25. juni 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA EL

Enhedslisten foreslår at øge budgettet til STU svarende til merudgifterne på området.

For at kunne sikre at de unge kan få et STU-tilbud, som de har retskrav på, er det en forud- sætning, at der afsættes midler svarende til det efterspurgte behov. Derfor ønsker Enhedslisten at få tilført midler svarende til den stigende efterspørgsel på STU-pladser.

For at sikre at færre unge får behov for et STU-tilbud, foreslås at iværksætte tiltag for de unge i overgangen mellem grundskole og STU. Indsatsen skal bidrage til at de unge får en øget triv- sel, styrkede muligheder for at kunne indgå i fællesskaber samt bedre forudsætninger for at profitere af en beskæftigelses- og uddannelsesrettet indsats. Indsatsen vil være en kombina- tion af trivselsfremmende gruppe- og mestringsforløb, samt beskæftigelsesvendte tilbud. Det overordnede mål er at sikre at flere unge opnår tilknytning til arbejdsmarkedet og får udviklet deres kompetencer på en arbejdsplads, igennem en håndholdt virksomrettet tilgang sammen med lokale virksomheder.

For at styrke de unges veje ind på arbejdsmarkedet efter endt STU foreslås det at investere i fremskudt jobsøgning og støtte. Indsatsen består af en håndholdt virksomhedsrettet indsats, hvor der arbejdes med at lave virksomhedspraktik i virksomheder med henblik på at finde fleksjob og skånejob, som den unge kan fortsætte i efter endt STU. Modellen målrettes unge, der har 6-12 måneder tilbage i STU, og hvor der ikke efter endt STU er udsigt til en pension.

Økonomiske konsekvenser og personaleændringer 2026-2029

Udgifterne til STU er steget betragteligt i de seneste år, uden at budgettet til området er fuldt med. Grundet retskravet på STU, er det en bunden opgave for kommunen at stille tilbuddet om STU til rådighed. Derfor foreslås det at øge budgettet til STU svarende til de forventede merudgifter på området. Formålet er at sikre, at de unge får det tilbud, som de har retskrav på.

Konkret foreslås det at afsætte midler svarende til de forventede merudgifter til området. Det foreslås derfor at afsætte 23 mio. kr. i 2026, 24 mio. kr. i 2027, 26 mio. kr. i 2028 og 28 mio. kr. i 2029.

Hvis det stigende udgiftspres på STU-området skal nedbringes, kræver det en øget social- og beskæftigelsesrettet indsats til de unge, der kommer fra grundskolen. Det foreslås derfor at iværksætte en indsats, der har til formål at sikre de unge et bedre udgangspunkt for dels at profitere af en STU, og derved have bedre muligheder for at kunne indgå i job og uddannelse efter endt STU, men også at flere unge får kompetencer til at kunne deltage i ordinære uddan- nelses- og beskæftigelsesrettede indsatser som alternativ til STU.

Konkret foreslås det at afsætte midler til to medarbejdere svarende til 1,2 mio. kr. årligt, samt 2 mio. kr. årligt til køb af indsatser til målgruppen.

For at styrke indsatsen med at nedbringe det stigende udgiftspres på STU-området yderligere, foreslås det at iværksætte en fremskudt jobsøgning og støtte for de unge, som snart færdiggør deres STU og hvor der ikke er udsigt til at kunne modtage pension. Formålet er at forbedre de unges veje ind på arbejdsmarkedet, hvilket bidrager til, at færre unge står uden beskæftigelse efter end STU.

Konkret foreslås det at afsætte midler til to medarbejdere svarende til 1,2 mio. kr. årligt.